  Туспуктэм: Руслан Нуриахметов Майя Бывальцева 6+ 4-тӥ толсуре Алнашын ас мылкыдъя ужась йӧскалык театръёслэн «Толсур пужмер» ёроскуспо фестивальзы ортчоз. Ужрадэ быдэс Удмуртиысь удмурт кылын спектаклъёс пуктӥсь кллективъёс пыриськыны быгато. Со сярысь Калык творчествоя элькун юртлэн пресс-службаез ивортӥз. Коллективын шудӥсьёс 17 но солэсь трос арлыдо луыны кулэ. Спектакльлэн пуштросэзъя сюбегатонъёс ӧвӧл, но возьматон 30 минутозь мед луоз. Озьыен, спектакльысь люкетэз, инсценировка, сценка дасяны яра. Купронъёсын татын тодматскыны луоз.   Куриськонъёсты 28-тӥ шуркынмонозь popova.rdkalnashi@mail.ru, sadovskaya_71@inbox.ru электрон адресъёсъя лэзёно. Фестиваль удмурт йӧскалык лулчеберетэз вӧлмытон, гуртъёсысь йӧскалык театр коллективъёслы юрттон но ужаны мылкыд сётон, кивалтӥсьёссылэсь но режиссёръёсылэсь ӧнер устолыксэс будэтон вылысь раъяське. Тодэ вайтом, Ижкаре гастрольёсын Донецк элькунысь егитъёслэн академ теарзы лыктоз. Возьматонъёс Йӧскалык театрлэн сцена вылаз мынозы. Тегъёс: Театр фестиваль удмурткыл Удмуртия  